CELEX: 32022D0521
Language: da
Date: 2022-03-28 00:00:00
Title: Europa-Parlamentets, Rådets og Kommissionens afgørelse (EU, Euratom) 2022/521 af 28. marts 2022 om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)

1.4.2022   
               
               
                  DA
               
               
                  Den Europæiske Unions Tidende
               
               
                  L 104/71
               
            
         EUROPA-PARLAMENTETS, RÅDETS OG KOMMISSIONENS AFGØRELSE (EU, Euratom) 2022/521
         af 28. marts 2022
         om udnævnelse af medlemmerne af Overvågningsudvalget for Det Europæiske Kontor for Bekæmpelse af Svig (OLAF)
         EUROPA-PARLAMENTET, RÅDET OG EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til traktaten om oprettelse af Det Europæiske Atomenergifællesskab,
         under henvisning til Europa-Parlamentets og Rådets forordning (EU, Euratom) nr. 883/2013, som ændret (1), om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (2), særlig artikel 15, stk. 2, og
         ud fra følgende betragtninger:
         
                     1)
                  
                  
                     Ved artikel 15, stk. 2, i forordning (EU, Euratom) nr. 883/2013 fastsættes det, at Overvågningsudvalget for Det Europæiske Kontor for Bekæmpelse af Svig (OLAF) består af fem uafhængige medlemmer med erfaring fra ledende dømmende eller undersøgelsesmæssige funktioner eller sammenlignelige funktioner i tilknytning til kontorets aktivitetsområder. De udnævnes efter fælles aftale mellem Europa-Parlamentet, Rådet og Kommissionen. Afgørelsen om udnævnelse af medlemmerne af Overvågningsudvalget skal ligeledes indeholde en reserveliste over mulige kandidater, som kan træde i stedet for medlemmer af Overvågningsudvalget i resten af deres mandatperiode, hvis et eller flere af disse medlemmer udtræder af udvalget, afgår ved døden eller bliver permanent uarbejdsdygtig.
                  
               
                     2)
                  
                  
                     I henhold til artikel 15, stk. 3, i forordning (EU, Euratom) nr. 883/2013 er mandatperioden for Overvågningsudvalgets medlemmer på fem år og kan ikke forlænges. Der udskiftes henholdsvis skiftevis tre og to medlemmer for at sikre Overvågningsudvalgets ekspertise.
                  
               
                     3)
                  
                  
                     I henhold til artikel 15, stk. 6, i forordning (EU, Euratom) nr. 883/2013 modtager medlemmer af Overvågningsudvalget i overensstemmelse med Kommissionens gældende bestemmelser dagpenge og får godtgjort de udgifter, de pådrager sig i forbindelse med udøvelsen af deres hverv.
                  
               
                     4)
                  
                  
                     I henhold til artikel 15, stk. 7, i forordning (EU, Euratom) nr. 883/2013 må medlemmerne af Overvågningsudvalget ved udøvelsen af deres hverv hverken søge eller modtage instrukser fra nogen regering eller nogen institution, noget organ eller noget kontor eller agentur.
                  
               
                     5)
                  
                  
                     I henhold til artikel 10, stk. 5, tredje afsnit, i forordning (EU, Euratom) nr. 883/2013 er medlemmerne af Overvågningsudvalget underlagt tavshedspligt ved udførelsen af deres opgaver, og de er fortsat pålagt denne forpligtelse efter udløbet af deres mandat.
                  
               
                     6)
                  
                  
                     I henhold til artikel 1 i Europa-Parlamentets, Rådets og Kommissionens afgørelse (EU, Euratom) 2016/1201 af 13. juli 2016 om udnævnelse af medlemmerne af Overvågningsudvalget for OLAF ophørte hvervet for to medlemmer af Overvågningsudvalget, Grażyna Stronikowska og Rafael Muñoz López-Carmona, den 12. juli 2021, og hvervet for tre medlemmer, Jan Mulder, Maria Helena Pereira Loureiro Correia Fazenda og Dobrinka Mihaylova, ophørte den 22. januar 2022. I henhold til artikel 15, stk. 4, i forordning (EU, Euratom) nr. 883/2013 er disse medlemmer fortsat med at udføre deres opgaver efter udløbet af deres mandat, indtil proceduren for udnævnelse af nye medlemmer af Overvågningsudvalget er afsluttet. Der bør derfor udnævnes nye medlemmer til at erstatte disse fem medlemmer under overholdelse af bestemmelsen om skiftevis udskiftning, jf. artikel 15, stk. 3, i forordning (EU, Euratom) nr. 883/2013. De to personer, der påbegyndte deres mandat straks, og de tre, der starter den 23. september 2022, er blevet udvalgt ved lodtrækning.
                  
               
                     7)
                  
                  
                     Efter en udvælgelsesprocedure finder Europa-Parlamentet, Rådet og Kommissionen det godtgjort, at de personer, der skal udnævnes til medlemmer af Overvågningsudvalget, og dem, der er opført på reservelisten over potentielle medlemmer, opfylder de krav om uafhængighed og erfaring fra ledende dømmende eller undersøgelsesmæssige funktioner eller sammenlignelige funktioner i tilknytning til OLAF's aktivitetsområder, der er fastsat i artikel 15, stk. 2, i forordning (EU, Euratom) nr. 883/2013. De personer, der er opført på reservelisten, opstilles i prioriteret rækkefølge på grundlag af resultaterne af udvælgelsesproceduren —
                  
               BESTEMT FØLGENDE:
         
            Artikel 1
            
               1.   Følgende personer udnævnes fra den dato, hvor denne afgørelse træder i kraft, til medlemmer af Overvågningsudvalget for Det Europæiske Kontor for Bekæmpelse af Svig (OLAF) til erstatning af de medlemmer, hvis mandat udløb i juli 2021:
               
                           —
                        
                        
                           Dusan STERLE
                        
                     
                           —
                        
                        
                           Carsten ZATSCHLER.
                        
                     
            
               2.   Følgende personer udnævnes fra den 23. september 2022 til medlemmer af Overvågningsudvalget for Det Europæiske Kontor for Bekæmpelse af Svig (OLAF) til erstatning af de medlemmer, hvis mandat udløb i januar 2022:
               
                           —
                        
                        
                           Teresa ANJINHO
                        
                     
                           —
                        
                        
                           Marita SALGRAVE
                        
                     
                           —
                        
                        
                           Angelo Maria QUAGLINI.
                        
                     
            
               3.   Hvis en af ovennævnte personer udtræder af Overvågningsudvalget, afgår ved døden eller bliver permanent uarbejdsdygtig, erstattes vedkommende øjeblikkelig af den første person på nedenstående liste, som endnu ikke er trådt i stedet for et medlem af Overvågningsudvalget:
               
                           —
                        
                        
                           Thierry CRETIN
                        
                     
                           —
                        
                        
                           Ilias KONSTANTAKOPOULOS
                        
                     
                           —
                        
                        
                           Maria STYLIANIDI
                        
                     
                           —
                        
                        
                           Andrei Atila Luca CHENDI
                        
                     
                           —
                        
                        
                           Sophie DE WAEL
                        
                     
                           —
                        
                        
                           Igors LUDBORŽS
                        
                     
                           —
                        
                        
                           Gabriella NAGY
                        
                     
                           —
                        
                        
                           Joaquin SILGUERO ESTAGNAN.
                        
                     
         
         
            Artikel 2
            Medlemmerne af Overvågningsudvalget må ikke behandle sager, hvori de direkte eller indirekte har personlige interesser, der vil kunne så tvivl om deres uafhængighed, og især familiemæssige og finansielle interesser.
         
         
            Artikel 3
            Størrelsen af godtgørelsen af udgifter i forbindelse med udøvelsen af hvervet som medlem af Overvågningsudvalget, størrelsen af vederlaget for hver dag, der anvendes på udførelsen af disse opgaver, samt proceduren for godtgørelse og betaling fastsættes af Kommissionen i overensstemmelse med dens gældende regler.
         
         
            Artikel 4
            Kommissionen underretter ovennævnte personer om denne afgørelse og underretter øjeblikkelig enhver, der træder i stedet for et medlem af Overvågningsudvalget i medfør af artikel 1, stk. 3.
         
         
            Artikel 5
            Denne afgørelse træder i kraft den 28. marts 2022.
         
         
            Udfærdiget i Bruxelles, den 28. marts 2022.
            
               
                  På Europa-Parlamentets vegne
               
               Roberta METSOLA
               
                  Formand
               
            
            
               
                  På Rådets vegne
               
               Bruno LE MAIRE
               
                  Formand
               
            
            
               
                  På Kommissionens vegne
               
               Johannes HAHN
               
                  Kommissionsmedlem
               
            
         
         
            (1)  Europa-Parlamentets og Rådets forordning (EU, Euratom) 2020/2223 af 23. december 2020 om ændring af forordning (EU, Euratom) nr. 883/2013, for så vidt angår samarbejdet med Den Europæiske Anklagemyndighed og effektiviteten af Det Europæiske Kontor for Bekæmpelse af Svigs undersøgelser (EUT L 437 af 28.12.2020, s. 49).
         
            (2)  EUT L 248 af 18.9.2013, s. 1.